CELEX: 32020R0267
Language: ro
Date: 2020-02-26 00:00:00
Title: Regulamentul de punere în aplicare (UE) 2020/267 al Comisiei din 26 februarie 2020 privind operarea unei deduceri din cota de pescuit pentru somonul de Atlantic pusă la dispoziția Poloniei în 2019 ca urmare a depășirii cotei de pescuit în 2017

27.2.2020   
               
               
                  RO
               
               
                  Jurnalul Oficial al Uniunii Europene
               
               
                  L 56/1
               
            
         REGULAMENTUL DE PUNERE ÎN APLICARE (UE) 2020/267 AL COMISIEI
         din 26 februarie 2020
         privind operarea unei deduceri din cota de pescuit pentru somonul de Atlantic pusă la dispoziția Poloniei în 2019 ca urmare a depășirii cotei de pescuit în 2017
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 105 alineatul (4),
         întrucât:
         
                     (1)
                  
                  
                     Cota de pescuit pentru somonul de Atlantic din apele Uniunii din subdiviziunile 22-31 (SAL/3BCD-F) a fost alocată Poloniei pentru anul 2017 prin Regulamentul (UE) 2016/1903 al Consiliului (2).
                  
               
                     (2)
                  
                  
                     În urma schimburilor de cote dintre Polonia și Letonia în temeiul articolului 16 alineatul (8) din Regulamentul (UE) nr. 1380/2013 al Parlamentului European și al Consiliului (3) și a utilizării de către Polonia a flexibilității de la an la an în temeiul articolului 15 alineatul (9) din regulamentul menționat, cota de pescuit a Poloniei pentru somon pentru 2017 a fost mărită de la 6 030 la 13 693 bucăți de somon.
                  
               
                     (3)
                  
                  
                     În timpul misiunilor de inspecție efectuate în Polonia în conformitate cu Regulamentul (CE) nr. 1224/2009 în 2018, Comisia a identificat date raportate incorect și date raportate insuficient referitoare la capturi, care arătau că cota poloneză din 2017 pentru somonul de Atlantic din apele Uniunii din subdiviziunile 22-31 a fost depășită cu 2 246 de bucăți de somon. Inconsecvențele la nivelul rapoartelor referitoare la componența capturilor și amploarea depășirii cotei de pescuit au fost coroborate de mai multe misiuni de audit și de verificare desfășurate în Polonia în perioada 2018-2019 în conformitate cu Regulamentul (CE) nr. 1224/2009. Aceste rapoarte de audit au fost comunicate și discutate în mod corespunzător cu Polonia.
                  
               
                     (4)
                  
                  
                     În conformitate cu procedura prevăzută la articolul 105 alineatul (4) din Regulamentul (CE) nr. 1224/2009, printr-o scrisoare datată 11 octombrie 2019, Comisia s-a angajat într-o consultare cu Polonia cu privire la cantitățile pescuite în exces și la deducerile care trebuie operate. Autoritățile poloneze au confirmat primirea acestei scrisori la 11 octombrie 2019.
                  
               
                     (5)
                  
                  
                     Într-o scrisoare datată 31 octombrie 2019, Polonia a recunoscut că își depășise cota de somon în anul 2017 cu 2 246 de bucăți de somon și a propus deducerea cantității respective din cota sa pentru 2019. În urma schimburilor de cote, cota din 2019 a Poloniei pentru somonul de Atlantic este suficientă pentru operarea acestei deduceri, pe lângă deducerea operată ca urmare a depășirii cotei de pescuit în 2018 (4).
                  
               
                     (6)
                  
                  
                     În conformitate cu articolul 105 alineatul (2) din Regulamentul (CE) nr. 1224/2009, atunci când amploarea depășirii cotei de pescuit în raport cu debarcările permise a fost mai mică sau egală cu 100 de tone, așa cum este cazul de față, trebuie aplicat un factor de multiplicare egal cu 1,00.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului pentru pescuit și acvacultură,
                  
               ADOPTĂ PREZENTUL REGULAMENT:
         
            Articolul 1
            Cota de pescuit pentru somonul de Atlantic (Salmo Salar) din apele Uniunii din subdiviziunile 22-31, alocată Poloniei pentru anul 2019 prin Regulamentul (UE) 2018/1628 al Consiliului (5), este redusă în conformitate cu cele stipulate în anexa la prezentul regulament.
         
         
            Articolul 2
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 februarie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 343, 22.12.2009, p. 1.
         
            (2)  Regulamentul (UE) 2016/1903 al Consiliului din 28 octombrie 2016 privind stabilirea, pentru anul 2017, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2016/72 (JO L 295, 29.10.2016, p. 1).
         
            (3)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
         
            (4)  Regulamentul de punere în aplicare (UE) 2019/2095 al Comisiei din 29 noiembrie 2019 privind operarea unei deduceri din cota de pescuit pentru somonul de Atlantic pusă la dispoziția Poloniei în 2019 ca urmare a depășirii cotei de pescuit în 2018 (JO L 317, 9.12.2019, p. 105).
         
            (5)  Regulamentul (UE) 2018/1628 al Consiliului din 30 octombrie 2018 privind stabilirea, pentru anul 2019, a posibilităților de pescuit pentru anumite stocuri de pește și grupuri de stocuri de pește, aplicabile în Marea Baltică, și de modificare a Regulamentului (UE) 2018/120 în ceea ce privește anumite posibilități de pescuit în alte ape (JO L 272, 31.10.2018, p. 1).
      
      
         
            ANEXĂ
            
                        
                           Stat membru
                        
                     
                     
                        
                           Codul speciei
                        
                     
                     
                        
                           Codul zonei
                        
                     
                     
                        
                           Denumirea speciei
                        
                     
                     
                        
                           Denumirea zonei
                        
                     
                     
                        
                           Cota inițială pentru 2017 (în bucăți)
                        
                     
                     
                        
                           Debarcări permise în 2017 (cantitate adaptată totală, în bucăți)  (1)
                           
                        
                     
                     
                        
                           Total capturi în 2017 (cantitate în bucăți)
                        
                     
                     
                        
                           Utilizarea cotelor în raport cu debarcările permise
                        
                     
                     
                        
                           Depășirea cotei de pescuit în raport cu debarcările permise (cantitate în bucăți)
                        
                     
                     
                        
                           Factor de multiplicare  (2)
                           
                        
                     
                     
                        
                           Factor de multiplicare suplimentar  (3),  (4)
                           
                        
                     
                     
                        
                           Deduceri de aplicat în 2019 (cantitate în bucăți)
                        
                     
                  
                        
                           PL
                        
                     
                     
                        SAL
                     
                     
                        3BCD-F
                     
                     
                        Somon de Atlantic
                     
                     
                        Apele Uniunii din subdiviziunile 22-31
                     
                     
                        6 030 
                     
                     
                        13 693 
                     
                     
                        15 939 
                     
                     
                        116,40 %
                     
                     
                        2 246 
                     
                     
                        1,00
                     
                     
                        /
                     
                     
                        2 246 
                     
                  
               (1)  Cote puse la dispoziția unui stat membru în temeiul regulamentelor relevante privind posibilitățile de pescuit, după ce au fost luate în considerare schimburile de posibilități de pescuit în conformitate cu articolul 16 alineatul (8) din Regulamentul (UE) nr. 1380/2013 al Parlamentului European și al Consiliului (JO L 354, 28.12.2013, p. 22), transferurile de cote din 2016 în 2017 în conformitate cu articolul 4 alineatul (2) din Regulamentul (CE) nr. 847/96 al Consiliului (JO L 115, 9.5.1996, p. 3) și cu articolul 15 alineatul (9) din Regulamentul (UE) nr. 1380/2013 sau realocarea și deducerea posibilităților de pescuit în conformitate cu articolele 37 și 105 din Regulamentul (CE) nr. 1224/2009.
            
               (2)  Conform prevederilor articolului 105 alineatul (2) din Regulamentul (CE) nr. 1224/2009. În toate cazurile în care depășirea cotei de pescuit este mai mică sau egală cu 100 de tone, se aplică o deducere egală cu depășirea cotei de pescuit înmulțită cu 1,00.
            
               (3)  Conform prevederilor articolului 105 alineatul (3) din Regulamentul (CE) nr. 1224/2009 și cu condiția ca depășirea cotei de pescuit să fie mai mare de 10 %.
            
               (4)  Litera „A” indică faptul că s-a aplicat un factor de multiplicare suplimentar de 1,5 ca urmare a depășirilor consecutive ale cotelor de pescuit în anii 2015, 2016 și 2017. Litera „C” indică faptul că s-a aplicat un factor de multiplicare suplimentar de 1,5, deoarece stocul face obiectul unui plan multianual.